કોઈ દેશની ચૂંટણીઓમાં વિદેશી તાકાતોનો હાથ અને હસ્તક્ષેપ હોવાનો તાજો જ દાખલો આયરલેન્ડ છે. અહીં ગર્ભપાત કાયદાને લઈ વિવાદ થતાં તેના પર મતદાન કરવાની જાહેરાત થઈ હતી ન માત્ર આયરલેન્ડ, બહારથી પણ જાહેરાતો મારફતે જનમતને પ્રભાવિત કરવા જોરદાર અભિયાન ચાલ્યું હતું. પરિણામે આયરલેન્ડ જેવા કટ્ટર ઈસાઈ દેશમાં પણ જૂના કાયદાની વિરુદ્ધમાં બંપર મતદાન થયું હતું અને આયરલેન્ડ સરકારે કાયદો રદ કરવાની ફરજ પડી હતી. આ મામલે ટ્રાન્સપરન્ટ રિફન્ડેબલ ઇનિશિએટિવના કૉ-ફાઇન્ડર કેગ ડાયર કહે છે કે, જેમ જેમ આયરલેન્ડમાં મતદાનની તારીખ નજીક આવતી ગઈ તેમ તેમ ફેસબૂક પર મતદારોને પ્રભાવિત કરનારી જાહેરખબરો વધતી ચાલી હતી. આયરલેન્ડની બહારથી લોકોનું વલણ બદલવા આ પ્રકારની જાહેરાતો થઈ રહી હતી. આયરલેન્ડની આ ખબર ભારત માટે ખતરાની ઘંટડી સમાન છે કારણ કે ભારતમાં ફેસબૂક વાપરનારાઓની સંખ્યા વિશ્ર્વમાં સૌથી વધુ છે.